El nostre objectiu i el projecte en l’etapa 0-6 anys\nAquesta etapa és l’inici per a la creació d’un entorn familiar, càlid i acollidor, on els infants són feliços i es desenvolupen amb confiança i seguretat en si mateixos.\nEl nostre objectiu és aconseguir el desenvolupament integral del nostre alumnat tot posant especial èmfasi en el seu benestar emocional, treballant cooperativament escola i família.\nApliquem metodologies innovadores, globalitzades, vivencials i significatives que desperten l’interès dels més petits per la descoberta i el gust per aprendre i permeten que l’infant sigui el protagonista i es trobi al centre del seu procés d’aprenentatge.\nCada any celebrem aquestes dues festes, l’anglesa i la nostra tradicional catalana. Els infants vénen tots disfressats de castanyers i castanyeres. Al matí celebrem la Castanyada amb xocolatada i xurros i sortim a festejar tots junts al pati. A la tarda com a novetat rebrem als nostres avis i àvies, per tal de celebrar conjuntament aquesta festa tradicional. Els hi cantarem cançons, ballarem danses i nets, avis, àvies i mestres compartirem un berenar de tardor al pati.\nEn acabar el primer trimestre celebrem el Festival de Nadal fent un Pessebre Vivent al pati de l’escola infantil, tenint cada curs un paper a la representació. Aquell dia convidem a totes les famílies per a que vinguin a gaudir de l’espectacle!\nDurant la setmana de carnestoltes, celebrem el carnestoltes cada dia de la setmana. Cada dia de la setmana els alumnes vindran vestits d’una manera diferent. L’últim dia cada curs ve amb una disfressa temàtica que han preparat amb la mestra. El dia comença amb una xocolatada, seguida d’una rua juntament amb Primària que acaba amb joc conjunt al pati de l’escola dels grans.\nSant Marc i Sant Jordi\nA finals d’abril es realitza el dia de Sant Marc – Sant Jordi, en el que després d’una xocolatada es fan tot un seguit d’activitats que promouen la literatura infantil i la festivitat de la llegenda de Sant Jordi.\nColònies fi de curs\nA finals de curs marxem dos dies de colònies els cursos de P3, P4 i P5. Cada any variem la casa i les activitats. Així, acabem el curs d’una manera diferent i convivint tots junts en un entorn de natura ideal i en un ambient familiar, de pinya i estima molt especial.\nL’última setmana de juny i tot el mes de juliol realitzem el Casal d’Estiu Sant Marc per a tots els nens i nenes d’ infantil. Pensant que per als nens i nenes és temporada de vacances, combinem activitats lúdiques i esportives diàriament, juntament amb sortides setmanals, per tal de fer d’aquests dies una constant diversió.\nPadrins de lectura entre P5 i 5è de Primària\nUn any més portem a terme el projecte dels padrins de lectura entre els alumnes de 5è de primària i P5 d’ infantil. Un cop al mes ens trobem o bé a l’escola infantil o bé a l’ edifici de primària, per tal que els alumnes de primària ensenyin als petits d’infantil a llegir i participin d’aquest procés lector tan important. Aquest projecte ens serveix pera crear sinergies interessants entre els grans i els petits, l’adquisició de responsabilitat i compromís per part dels grans d’ensenyar a llegir als més petits, l’adquisició del compromís dels fillols d’ escoltar i preguntar al seu padrí en cas que no entenguin alguna cosa, així com el vincle afectiu que es crea entre uns i altres.\n“Des de ben petits construïm una escola plena de valors humans individuals i col·lectius,gràcies als quals convivim creixent en una petita gran família.”.\nL’infant s’adapta amb facilitat al incloure’s en un ambient familiar, motivant, proper i càlid. De seguida se sent com a casa.\nLes famílies teniu relació directa amb tot l’ equip de Llar i d’Infantil.\nTeniu obligatòries la tutoria inicial i la tutoria al llarg del 2n trimestre, ampliables a tantes com vulgueu. D’aquesta manera treballem cooperativament amb els pares en l’educació dels seus fills, els nostres alumnes.\nLes famílies entreu a l’aula dels vostres fills al matí al moment de l’entrada i a la tarda a la sortida.\nLes entrades i sortides són flexibles, en principi al matí és de 8,30h a 9,30h i a la tarda de 16h.17h, amb horari ampliable des de les 7,30h fins a les 18,30h.\nLa participació i col·laboració de les famílies en determinades activitats que realitzen els vostres fills dins l’aula.\nLa celebració de festes familiars al Nadal, a fi de curs, el dia de la mare, el dia del pare, la festa dels avis, etc.\nActivitats complementàries a P3\n30 minuts a la setmana. Divendres de 11:30 a 12:00. Taller de conversa i iniciació a la parla xinesa.\n30 minuts a la setmana. Dimarts de 9:30 a 10:00. Taller d’educació emocional on els nens i nenes comencen a identificar i treballar amb el coneixement i la gestió d’emocions, individualment i com a grup.\n30 minuts a la setmana. Dilluns de 12:00 a 12:30 Taller de psicomotricitat en llengua anglesa. Els alumnes fan activitats psicomotrius l’aula de psicomotricitat i la llengua vehicular és la llengua anglesa.\n1 hora a la setmana. Dimarts de 15:15 a 16: 15. Taller d’iniciació a la llengua anglesa a través de jocs, manualitats i activitats plàstiques.\n2 hores i 30 minuts a la setmana. Dimecres de 10:00 a 12:30 Natació al Complex Esportiu Hospitalet Nord.\nActivitats complementàries a P4\n30 minuts a la setmana. Divendres de 12:30 a 13:00. Taller de conversa i iniciació a la parla xinesa.\n30 minuts a la setmana. Dimecres de 9:30 a 10:00. Taller d’educació emocional on els nens i nenes comencen a identificar i treballar amb el coneixement i la gestió d’emocions, individualment i com a grup.\n30 minuts a la setmana. Dilluns de 10:00 a 10:30 Taller de psicomotricitat en llengua anglesa. Els alumnes fan activitats psicomotrius l’aula de psicomotricitat i la llengua vehicular és la llengua anglesa.\nApliquem la metodologia MONTESSORI\nLa concepció integral de la persona, la conquesta de l’autonomia, l’ambient preparat, els materials Montessori, la mestra com a guia que acompanya l’infant en el procés d’aprenentatge, el respecte als ritmes de cada nen.\nApliquem la metodologia dels APRENENTATGES PRIMERENCS\nMitjançant la qual promovem l’estimulació del nen o nena, amb l’objectiu d’assolir el seu desenvolupament integral.\nTreballem els 8 tipus d’ INTEL·LIGÈNCIES MÚLTIPLES:\nLa intel·ligència lingüística-verbal, la intel·ligència lògica-matemàtica, la intel·ligència naturalista, la intel·ligència musical, la intel·ligència interpersonal, la intel·ligència intrapersonal, la intel·ligència espaial-visual i la intel·ligència corporal-kinestètica.\nDonem molta importància als IDIOMES\nÉs necessari el contacte amb altres CULTURES per això a Educació Infantil fem català, castellà, anglès i xinès, per tal de proporcionar diferents coneixements lingüístics al nostre alumnat\nActivitats complementàries a P5\n30 minuts a la setmana. Divendres de 11:00 a 11:30. Taller de conversa i iniciació a la parla xinesa.\n30 minuts a la setmana. Divendres de 12:00 a 12:30 Taller de psicomotricitat en llengua anglesa. Els alumnes fan activitats psicomotrius l’aula de psicomotricitat i la llengua vehicular és la llengua anglesa.\n1 hora a la setmana. Dijous de 15:15 a 16: 15. Taller d’iniciació a la llengua anglesa a través de jocs, manualitats i activitats plàstiques.\nAlguns dels vídeos més visitats


Carta d’una mestra de música en un Nadal pandèmic\nNadal 2020, a l'escola El Casal\nText i foto: Anna Luján Roca, Tutora de P3 i Mestra d’Educació Musical, El Casal\nCurs 2020-2021 o curs pandèmic, setembre. Tot incert, tot per fer. L’escola obria les portes amb nervis però amb moltes ganes, amb una nova organització però plena d’energia. Les classes s’iniciaven amb pocs referents adults. Ni especialitats, ni sortides, ni contacte. Com menys gent a cada curs, millor. L’educació musical no s’iniciava. Progressivament, tot va tornar a funcionar, però avui encara trobo a faltar la veu dels meus alumnes, poder cantar, el contacte per ballar, els jocs musicals, els instruments, l’aula… La música ha començat a sonar, però en toc d’alerta.\nPerò si hi ha alguna cosa que realment he trobat a faltar ha estat el concert de Nadal. Veure tots els alumnes a les escales de l’escola, preparats per a l’entrada de la música i cantar davant dels seus pares. Aquells nervis compartits que recorrien cada esglaó, nen per nen, cançó a cançó. I les hores d’assaig, que poc es parla, de l’organització del professorat per quadrar horaris. Tot plegat per aconseguir brillar i portar un bocí de Nadal a l’escola. Una setmana intensa, però plena d’il·lusió.\nEnguany aquest concert no s’ha pogut dur a terme i tots hem notat la seva falta. Però no podíem deixar passar la gran festa, així que vam posar sobre la taula com poder-ho fer.\nLa solució va ser fusionar el projecte tecnològic de l’escola i aprofitar-lo des de l’àmbit musical, fent ús d’aplicacions, micròfons, fotografies… els alumnes van participar a través dels seus iPads, en el cas dels alumnes de cicle mitjà i superior, o a través de la interpretació i posterior producció del vídeo final, els cursos més petits.\nL’escola s’ha mogut per celebrar aquest Nadal i amb ajuda de mestres i alumnes hem enregistrat les diverses propostes. Coreografies, raps, interpretacions, cançons, creacions… una mica de tot per a compartir amb tots els companys, amics, familiars i les diferents residències de Castellar. Tota una coordinació tecnològica que ha mogut mestres i personal del centre. Distància, mascareta i desinfecció, però tot amb molta il·lusió.\nUn cop més, l’equip de mestres de l’Escola el Casal ha pogut preparar una gran festa. Un nadal diferent, però amb tota la seva essència. ||


Ecos del passat – Escola Diocesana de Navàs\nBy @moises\tBatxillerat, Projectes 0 Comments\nLa memòria històrica implica totes les generacions. És per això que els alumnes de 1r de Batxillerat han dedicat la setmana abans de Pasqua a treballar aquesta memòria, la memòria de la generació que va viure la Guerra Civil, i han recorregut, a través de llibres, pel·lícules i escenaris aquesta etapa de la nostra història.\nLa setmana va començar amb la contextualització del tema i treballant com gestionar el tema de la memòria històrica i el perdó per part dels dos bàndols.\nA través dels carrers del poble veure les restes dels personatges del bàndol franquista i republicà encara present i les plaques Stolpersteine (traduïdes com a “pedres que fan ensopegar”).\nVa continuar amb la visita del Marc Antoni Malagarriga i Carles Seuba. Cofundador del Banc d’ADN i un dels creadors del documental “#elcamídunprotocol” sobre aquest banc respectivament. Van continuar el matí coneixent la part més tecnològica de les guerres, el tipus d’armament.\nEls alumnes van poder veure també la guerra des de la perspectiva de l’absurditat que tenen les guerres a través de la pel·lícula La vaquilla i van anar a la biblioteca per conèixer de prop tota la literatura i llibres d’història en què la guerra és protagonista.\nEl plat fort del treball va ser la sortida que van fer dijous i divendres per conèixer els escenaris de la batalla de l’Ebre: Corbera d’Ebre, Pinell de Brai, Villalba dels Arcs, Mirador del Bassot i al Memorial de Camposines. Tot això fent convivència i intercanvi d’experiències a l’alberg del Mas la Coixa, a Móra d’Ebre.\nPer als nostres alumnes aquest treball no ha estat un treball suplementari, sinó un projecte per donar a conèixer i fer sentir unes vivències humanes en una situació límit com pot esser una guerra, en un temps històric determinat, la Guerra Civil Espanyola, dins d’un marc concret, Catalunya, el riu i les terres de l’Ebre, enmig d’unes circumstàncies específiques, la batalla de l’Ebre.\nNo és tan important el que s’aprèn com el camí que es fa, és a dir el procés. Comporta posar-nos tots en una situació d’aprenentatge de tot un procés i una recerca. Una diferència entre allò que ja sap i allò que és necessari aprendre, pensar en les fonts on es pot obtenir informació, seleccionar-la i integra-la, amb els coneixements que ja tenim i, finalment, ser capaços de comunicar-la com s’ha fet a través del blog que tenen en construcció.\nDilluns dia 3 i dimarts dia 4 hi ha els exàmens... Llegeix més\nV OLÍMPIADA DE BIOLOGIA\nAquest passat dissabte les nostres alumnes la Meritxell Malagarriga i la... Llegeix més\n19Gen 19 Gener, 2017\nEls alumnes de 1r i 2n de Batxillerat, al llarg de... Llegeix més\n09Nov 9 Novembre, 2017\nEntrega de la panera de la Fira: 1r de Batxillerat\nAquesta setmana vam fer entrega de la panera que els alumnes... Llegeix més\n31Jul 31 Juliol, 2020\nL'any de les PAU confinades Llegeix més\nAquesta ha estat una de les novel·les finalistes al Premi Jordi... Llegeix més\nAnem a teatre: La importància de ser Frank\nÒscar Wilde és aquell autor punyent que fa que joves i... Llegeix més\n02Feb 2 Febrer, 2018\nProjecte 1r d’ESO: Sabónetedn.fem sabó\nAquest dijous la Mireia Vidal ens va fer una visita relacionada... Llegeix més\n10Gen 10 Gener, 2020\nLa propera setmana el nostre centre rebrà la visita, dels alumnes... Llegeix més


Castell d'Or ha renovat les etiquetes d'una de les seves línies més emblemàtiques i conegudes, Flama d'Or. - Wine Black\nCastell d’Or ha renovat les etiquetes d’una de les seves línies més emblemàtiques i conegudes, Flama d’Or.\nLes noves etiquetes estan inspirades en dos dels pilars més destacats del grup, el valor que té la vinya i el respecte cap a la terra en el procés d’elaboració dels caves així com l’elegància i delicadesa de les diferents varietats de raïm que donen lloc als caves Flama d’Or, reconegut internacionalment amb premis com el Concurs Mondial de Bruxelles o Mundus Vini 2020.\nLa nova etiqueta dóna un protagonisme més notable al cep de vinya, evocant una flama que neix de la terra i que donarà lloc a les diferents varietats que, combinades, crearan vins i caves únics.\nLa vinya serigrafiada en daurat com a element inequívocament protagonista i per realçar el seu valor i els orígens del producte que el consumidor rebrà, directament, de la natura a les seves mans.\nEn el Flama d’Or Brut Nature, el Flama d’Or Semi sec i el Flama d’Or Brut recolzarà la nova etiqueta, una ampolla en tons verdosos que recorden la vinya i la natura en la seva màxima esplendor i força.\nEn el cas del Flama d’Or Brut Rosé, en el seu color identificarem el característic rosat de la varietat Trepat, que és la base d’aquest cava amb personalitat, afruitat i aromàtic.\nPer últim, també s’ha renovat l’etiqueta del Flama d’Or Brut Reserva Imperial de les varietats Xarel·lo, Macabeu, Parellada i Chardonnay.\nAmb una etiqueta elegant, geomètrica i amb una tonalitat en marró fosc, que representa la màxima expressió del nostre ‘terroir’ d’on sorgeixen totes les varietats que configuren un gust fi i elegant, i un post gust persistent amb combinació de fruita i criança.\nEl minimalisme i l’elegància defineixen la nova imatge d’aquesta línia de Castell d’Or que marida amb la gastronomia amb la mateixa versatilitat i elegància que la seva nova imatge.\nLa textura delicada del paper en negre o un blanc acarat posa en valor aquesta vinya daurada i primaveral.\nCastell d’Or neix el 2006 de la unió de 13 cellers de diferents zones vitivinícoles del Penedès, la Conca de Barberà, Priorat, Tarragona i Montsant.\nAquests cellers, amb una història centenària, aposten per unir els seus esforços i coneixements en els processos de producció, elaboració, envasat i distribució de vins, cava i olis elevant l’estàndard de qualitat dels seus productes fins a obtenir el reconeixement i el prestigi en tot el món de les seves marques.\nVila-rodona, 26 de novembre de 2020 Fuente: FCAC y Castell d’Or


L'associació de militars espanyols (AME) suggereix dividir Catalunya en dos estats, un per als espanyols - Indymedia Barcelona\nL'associació de militars espanyols (AME) suggereix dividir Catalunya en dos estats, un per als espanyols\nper vilaweb.cat\t 13 set 2013\nRe: L'associació de militars espanyols (AME) suggereix dividir Catalunya en dos estats, un per als espanyols\nper ni espanyol ni catala; milikos al formol\t 13 set 2013\nesteu flipant els k penseu que ens invairan, quina por teniu als espanyols ferotges?\nTambe cal recordar un CIU que va ajudar dete a que el PP amb Aznar, governes a Espanya. Igualment, els de ERC ja es varen baixar els pantalons avans de les eleccions, amb CIU, en contes de creures que podia fer de oposició... contra les retallades i llibertats... llastima de algune persones maques de les bases de ERC que han deixat de ser critics. Em jugo algo a que alguns de CIU aniran a parar a ERC...\nper Cesc\t 14 set 2013\nA Espanya les forces policials i militars tenen pràcticament prohibida la sindicació i el dret de vaga. Suposo que aquesta associació militar, com d'altres que hi han, està formada pels seus familiars que son els seus portaveus. L'article constitucional que esgrimeixen es complerta amb el principi d'obediència deguda als seus superiors, propi de l'estament militar; en aquest cas al capità general de tots els exèrcits espanyols que es...el rei d'España, i com que estem dins d'una monarquia constitucional Juan Carlos I ha de fer el que li diugui que faci el govern de l'Estat i ratificat pel seu parlament. A España els líders i dirigents dels dos partits que han manat-PSOE i PP-, amb l'atiament cada cop més "in crescendo" de la "caverna mediàtica" han estirat tant la corda, que el treball de Narcís Serra i la seva mà dreta Lluís Reverter al Ministerio de Defensa en la feina de desactivar la tradició i costum colpista de les forces armades espanyoles. Però el seus successors en el càrrec no han sabut reformar l'educació militar dels oficials espanyols i potser ni ho han intentat; així el concepte que tenen de que son "los salvadores de la pátria" ha continuat en el temps. Creuen que tenen la missió de mantenir la possessió del territori de 500.000 Kms. quadrats d'Espanya i no la defensa dels seus habitants, pensin el que pensin. En aquest cas decidir anar-se'n d'una gent que només ens vol de "paganos" i ens tracte als catalans de soca-rel i els de adopció ("els altres catalans" que va descriure en un llibre un d'ells: Paco Candel) com a súdits amb l'insult de "tacaños".\nper per Cesc\t 14 set 2013\nGràcies per la informació teòrica nano, però aquest és el país dels "pronunciamientos" i així ho demostren els últims tres sigles d'història.\nJo no confiaria tant en els mecanismes democràtics, el rei (que ara mateix té la seva legitimitat pels terres) i demés contes de fades...\nper a\t 14 set 2013\nEl comunicat de referència sembla inventat. O com a molt que Òmnium Cultural li redacta cada any un comunicat a l'AME per a què el publiqui i atiar més la gent.\nper jo\t 16 set 2013\nAixò és falç o simplement es tracta d'una associació que a saber... Probablement son els editors d'una merda de revista "militaroide". A veure si els de Vilaweb comprovant les fonts.


Mor el portaveu i regidor d’UIPV Josep Maria Gibert\nJosep Maria Gibert, portaveu i regidor d'UIPV | UIPV\nVinculat a la política municipal des de l'any 1995, era un dels artífexs de la nova candidatura unitària amb Junts\nHa mort el regidor i portaveu del grup municipal Unió Independent per Vacarisses, Josep Maria Gibert. El vacarissà ha traspassat aquest dilluns, dia 30 de maig, a la tarda, a l’edat de 60 anys. Ha estat un cop dur per a amics, familiars i companys de partit i del Consistori, ja que la defunció s’ha produït de manera sobtada.\nDes de l’Ajuntament de Vacarisses s’ha volgut traslladar el condol a la família i l’entorn de Gibert. Tot i haver nascut a Sabadell, l’any 1962, des de sempre va viure a Vacarisses. L’any 1995 es va convertir en regidor, formant part de l’equip de UIPV. Havia recollit experiència tant dins de l’equip de govern com a l’oposició, on es trobava en les dues darreres legislatures i on havia agafat més pes dins de l’agrupació municipal.\nCandidatura amb Junts\nGibert havia participat activament en el darrer ple municipal de l’Ajuntament de Vacarisses, el passat 25 de maig. A més, era un dels artífexs de l’acord de candidatura de cara a les eleccions municipals de 2013 entre UIPV i Junts per Catalunya.\nVa estudiar l’FP de Grau Mitjà i era comercial de professió. Com explicava ell mateix en la biografia que els regidors tenen al web municipal, les seves aficions eren les motos i el motor en general. També era un gran amant de la natura i de la música en català, i subratllava la seva defensa pel dret a decidir de Catalunya.\nDes del partit UIPV han publicat un escrit en record del seu company:\n“Amb el cor en un puny hem de comunicar la pèrdua del nostre amic i company Josep Maria Gibert.\nJosep Maria, ahir ens vas deixar sobtadament i encara no ens fem a la idea. El nostre dolor i confusió es enorme, i tot i així, incomparable amb el que deu estar sentint en aquests moments la teva família. Has marxat i deixes una empremta inesborrable a Vacarisses.\nAmic i company, ens quedem amb els bons moments compartits que ens has deixat, la teva forma de ser, el teu caràcter i carisma, respectuós i responsable, compromès amb el municipi… Caminar al teu costat tot aquest temps ha estat un privilegi i un gran aprenentatge.\nMarxes havent deixat el llistó molt amunt com a persona tant o més que com a polític. Rep una enorme abraçada, et trobarem a faltar”.\nCarme juny 02, 2022 | 14:52\nDeslliureu-nos, Senyor, de l'hora de les alabances


Cos tecnològic | Hangar\nEl 28 de juny a les 18 h té lloc una altra sessió de Cos tecnològic, grup de lectura articulat per Núria Nia i Ciltlali Hernández des del col·lectiu en residència Matics. De gener a juny de 2021, el grup explorarà algunes aproximacions teòriques entorn el cos i la cultura digital, establint un lloc des del qual dialogar, pensar i activar propostes conjuntament. Cada sessió inclourà la participació d’una persona convidada implicada en la recerca del tema en concret, que proposarà les línies de la sessió.\nAquesta sessió comptarà amb l’acompanyament de Laura Llaneli, que proposarà un taller performatiu sobre el cicle.\nEl grup de lectura Cos tecnològic és un grup obert i gratuït que per al que només cal inscriure’s en una o més sessions a través del correu hola@maticsbarcelona.net. Des d’aquí s’enviarà a les persones participants les lectures per a cada sessió.\nLes trobades es portaran a terme a la Sala Ricson d’Hangar.


Activitat dividida per racons on es treballen els diferents agents ambientals que modelen i caracteritzen la flora i la fauna dels espais naturals. Es treballen continguts com els diferents agents: vent, aigua, sòl i llum. En funció de l'edat els continguts augmenten de complexitat.\nCicle Mitjà: vent, aigua, llum i sòl com agents modeladors del paisatge, erosió, parts d'una flor, la pol·linització, la clorofil·la, la respiració de les plantes, la petjada ecològica, identificació de petjades de mamífers.\nCicle Superior: aigua, llum, vent i sòl com agents modeladors del paisatge, erosió, fotosíntesi, les energies renovables, la petjada ecològica, la pol·linització, identificació de petjades de mamífers.\n*Les activitats d'itinerari de natura van acompanyades d'un dossier didàctic per a mestres i alumnes per tal de completar in-situ allò que s'ha après.


Nou Consell Assessor Municipal d'Universitats de Barcelona — Sala de Premsa - Universitat Politècnica de Catalunya (UPC)\nEsteu aquí: Inici > Més notícies > Nou Consell Assessor Municipal d'Universitats de Barcelona\nNeix amb l'objectiu de consolidar Barcelona com a ciutat referent de l'economia del coneixement\nNou Consell Assessor Municipal d'Universitats de Barcelona\nLa Universitat Politècnica de Catalunya (UPC) forma part del nou Consell Assessor Municipal d’Universitats que neix amb l’objectiu de consolidar Barcelona com a ciutat referent de l’economia del coneixement. El nou organisme municipal estarà integrat per persones de reconegut prestigi en l'àmbit de l'educació superior i la recerca. L’acord per a la creació d’aquest Consell l’han subscrit, el 7 d’abril, l’Ajuntament i la Generalitat de Catalunya davant les universitats.\nEl Govern de la Generalitat de Catalunya, a través de la secretaria d’Universitats i Recerca, ha subscrit avui l’acord per a la creació d’aquest nou òrgan municipal que estarà integrat per persones de reconegut prestigi en l’àmbit de l’educació superior i la recerca, i en el que estan directament implicades les 9 universitats de l’àrea de Barcelona, que apleguen uns 140.000 estudiants.\nDurant la presentació del Consell Assessor Municipal d’Universitats, el secretari d’Universitats i Recerca, Antoni Castellà, ha destacat l’estreta col·laboració que s’estableix entre l’Ajuntament de Barcelona i les universitats de la seva àrea “per esdevenir els motors de la Barcelona del coneixement”. Així mateix, ha subratllat que “avui s’institucionalitza l’aposta de la ciutat pel coneixement i per una de les principals fonts de generació d’aquest coneixement, les universitats”. Un entorn que també es beneficia, segons ha recordat Castellà, de la interacció amb els centres i les grans infraestructures de recerca “per consolidar Catalunya com a pol del coneixement del sud d’Europa i Barcelona com una de les capitals europees del coneixement”.\nEn aquest sentit, l’alcalde de Barcelona, Xavier Trias, ha assegurat que el nou organisme municipal “reforça la col·laboració entre ciutats i universitats per avançar en la configuració de Barcelona com una ciutat de cultura, coneixement, innovació, creativitat i benestar”.\nTant Castellà com Trias han evidenciat l’excel·lència de Barcelona com a ciutat universitària. Així, el secretari d’Universitats i Recerca ha recordat que “Barcelona és la segona ciutat del món amb més universitats joves (de menys de 50 anys) entre les 50 millors del món”. També ha destacat que és considerada la desena millor ciutat universitària del món i la tercera d’Europa, i que és la segona ciutat del món amb més Càtedres UNESCO.\nL’acte de presentació del Consell Assessor Municipal d’Universitats ha comptat amb la presència dels rectors i representats de les 9 universitats amb seu a la demarcació de Barcelona: la Universitat de Barcelona (UB), la Universitat Autònoma de Barcelona (UAB), la Universitat Politècnica de Catalunya (UPC), la Universitat Pompeu Fabra (UPF), la Universitat Ramon Llull (URL), la Universitat Oberta de Catalunya (UOC), la Universitat Internacional de Catalunya (UIC), la Universitat Abat Oliba (UAO), i la Universitat de Vic-Universitat Central de Catalunya (UVic-UCC). També hi han estat presents el secretari general de Consell Interuniversitari de Catalunya (CIC), Claudi Alsina, el tinent d’alcalde de Cultura, Coneixement, Creativitat i Innovació de l’Ajuntament de Barcelona, Jaume Ciurana, el regidor d’Educació i Universitats, Gerard Ardanuy, i el comissionat de Participació Ciutadana, Carles Agustí.\nEl nou Consell Assessor Municipal d’Universitats neix com un espai de relació i òrgan de participació dels diversos agents i actors del sistema universitari de la ciutat de Barcelona. En aquest sentit, el Consell vol esdevenir un òrgan consultiu de referència de l’Ajuntament de Barcelona en l’àmbit acadèmic i científic i un dels seus objectius serà donar la màxima difusió de la seva activitat a tota la ciutadania i, en especial, a les institucions universitàries, d’educació superior i de recerca de la ciutat.


Móra la Nova aprova el pressupost del 2022, de 3,8 milions d'euros - Imagina Ràdio\nMóra la Nova aprova el pressupost del 2022, de 3,8 milions d’euros\nEl ple de l’Ajuntament de Móra la Nova ha aprovat el pressupost municipal del 2022 amb els vots a favor de l’equip de govern i l’abstenció del PSC. El grup municipal de Junt per Móra la Nova hi ha votat en contra.\nEls comptes són de 3.810.000 euros, lleugerament inferiors als de l’any anterior. “Són uns pressupostos on no ens podem permetre massa alegries perquè realment és un any on no hi ha subvencions per part de les institucions. Tenim unes obligacions i toquem de peus a terra. Sí que és cert que dins de les limitacions pressupostàries fem càrrec a totes les obligacions que tenim com a Ajuntament”, ha explicat l’alcalde de Móra la Nova, Francesc X. Moliné.\nLa partida d’inversions més destacada és de 35.000 euros i es destina als pressupostos participatius. “Volem que siguin els moranovencs i les moranovenques qui decideixin on va adreçada aquesta inversió”, ha fet èmfasi Moliné. La votació dels pressupostos està prevista pel dia 12 de febrer.\nEls comptes també preveuen una inversió de 30.000 euros pel Museu del Ferrocarril, ja que des del govern municipal es creu que aquest equipament és una eina essencial per al rellançament del turisme i l’economia local. També s’invertiran 20.000 euros en la construcció d’un nou skate parc, ja que l’actual s’haurà d’enderrocar per donar espai al nou institut escola.\nPel que fa a altres partides, hi ha una de 140.000 euros per a subvencions a totes les entitats del municipi i ajuts a l’ocupació i a l’educació, entre altres. Aquesta partida ha augmentat perquè el nombre d’associacions ha crescut.\nEl pressupost municipal també contempla 250.000 euros, a demanar a través d’un crèdit bancari, per al projecte i la construcció del nou edifici de l’Institut Escola 3 d’Abril, tal com es va comprometre el consistori amb el Departament d’Educació.\nLa principal obra que es farà aquest 2022 és la de la rehabilitació del carrer Rafel de Casanoves valorada en 380.000 euros, però aquesta intervenció està inclosa en una partida dels pressupostos del 2021 que no es va poder acabar d’executar per culpa de la pandèmia.\nArticle anteriorL’Ebre supera els 2.000 casos de Covid-19 en una setmana, més del doble que la setmana anterior\nArticle següentEls quatre grups de l’oposició de Tortosa critiquen la qüestió de confiança a l’alcaldessa


PAPALLONES EN LA LLUM 2.0: SOVINT DE LA POESIA AL LLIT NO HI HA GAIRE DISTÀNCIA (JOSEP PLÀ)\nSOVINT DE LA POESIA AL LLIT NO HI HA GAIRE DISTÀNCIA (JOSEP PLÀ)\nSI EM PARLES DE DESIG\nAutor: Manuel Alonso i Català.\nX PREMI DE POESIA ANTONI MATUTANO.\nL'erotisme i la sensualitat son les característiques d'aquest poemari que reviu les sensacions esvanides i que realça la inducció de la paraula.\nL'objecte del poema escrit des de la valentia de brollar de dins, aquelles coses que la resta emulsiona i camufla per la temuda i potser absurda creença que el desvetllin i sigui qüestionat. No es una gran novetat la mancança que tenim pendent amb la nostra literatura d'erotisme com a gènere. Trobarem molts poemes eròtics inclosos en poemaris, però no trobarem tants en els que la sensualitat es desnua com una mussolina transparent cobrint la nuesa del cos.Aquesta metàfora es fa palesa a mida que ens endinsem en les entranyes de "SI EM PARLES DE DESIG", i ens obliga simplement a sospirar, i a tancar la pàgina en uns instants de reflexió íntima.\nL'autor empra la metàfora, sí, però amb una lividesa que s'estén evocant imatges belíssimes, amb un to suau i elegant, ens declama cada passatge i cada anhel.\nSi l'objecte del vers, ---quan no es limita a pintar una imatge abstracta--- és instigar a la imaginació amb la passió de les paraules. ho aconsegueix sobradament, perquè aquesta passió es constata per la delicadesa de la lírica que s'esmuny en la lectura, pinzellant la pell.\nUn poemari cuit a foc lent, per anar esfullant com una carícia la lectura.\nInduir a imaginar el sexe sense cap altra pretensió, d'una forma oberta i clara, eludint els ornaments i centrant-se en el cos.\nL'anhel de les sensacions passades, i la lloança de l'avinent ve a explicar-nos una sensualitat exquisida.\nI molt se'n ha parlat, d'alguns estils d'escriptura que fan els poemes inintel.ligibles, però com que al meu imaginari (que mano jo) el meu inductor domina el llenguatge i les paraules, aquest em serveix per fer un salt instantani i reflectir la bellesa que exposa dins dels meus ulls.\nM'agrada l'erotisme sublim, des de l'elegància i la provocació de la paraula, la descoberta en definitiva de la comunicació.\nGemegava el teu nom\nal bell mig de la fosca.\net cridava naùfrag\nEt cercava en els somnis\ni no hi aparegueres.\nper no trobar el teu oasi\nEm vaig sentir morir\ngemegant el teu nom.\nManuel Alonso i Català.\nPublicat per Sandra D,Roig a diumenge, de gener 16, 2011\nXavier Aliaga 16 de gener de 2011, a les 2:32\nMolt bon poemari, Sandra, molt bon explicat en el post.\nSandra D,Roig 16 de gener de 2011, a les 3:12\nGràcies Xavier! l'haig de revisar, no se que tinc que últimament no se escriure...\n:) els detractors diran que mai!\n... 16 de gener de 2011, a les 14:28\nAra mateix em posaria a llegir-lo.\nPer cert, dubto que tinguis detractaors...\nSandra D,Roig 16 de gener de 2011, a les 22:13\n:) Gràcies Abdega!\ntots i totes en tenim, no pots agradar a tothom i millor si no quina espècie de llibertat seria?


Guanyar i esperar la carambola | BonDia Diari digital d'Andorra.\nEl Monbus Obradoiro es va salvar ahir a la pista del Joventut Badalona.\nDj., 12/05/2022 - 00:05\nVíctor Duaso / Foto: ACB Photo / D. Grau\nLa permanència a la Lliga ACB en joc. Dissabte, a partir de les 20.45 hores, la LEB or planarà per tres pistes de bàsquet i el Poliesportiu d’Andorra serà testimoni d’aquesta jornada, que podria ser dramàtica per a dos equips o de molta alegria i també de treure’s un pes de sobre per als altres. El BC MoraBanc, en una temporada per oblidar a tots els nivells, necessitarà guanyar i també esperar. Els d’Óscar Quintana, el gran actiu per arribar amb opcions de salvació, necessiten guanyar sí o sí el Lenovo Tenerife, vigent campió de la Basketball Champions League i classificat ja per als play-off ACB, i esperar una derrota de l’Urbas Fuenlabrada a la pista de l’Hereda San Pablo Burgos o del Casademont Saragossa a la pista de l’UCAM Múrcia, que es juga entrar en play-off pel títol. També la victòria dels andorrans acompanyada d’un triomf del Coosur Reial Betis, ja salvat, a la pista del Surne Bilbao Basket els donaria la permanència. Això sí, si els de Quintana guanyen i també ho fa Fuenla, el Casademont Saragossa i perd el Coosur Reial Betis baixarien a or.\nEn el pitjor dels casos, és a dir, en cas de derrota, la situació és complica, i molt. Per tant, baixen si el BC MoraBanc perd contra el Lenovo Tenerife i guanya l’Hereda San Pablo Burgos l’Urbas Fuenlabrada. També si perd i guanya el Monbus Obradoiro, ja salvat, a casa contra el València Basket. Els de Quintana arriben a aquesta jornada fora del descens amb 11 victòries i 22 derrotes, però tenen l’average perdut amb el Coosur Reial Betis, amb 0 a 2, l’Urbas Fuenlabrada (1 a 1, -5), el Casademont Saragossa (1 a 1, -6) i l’Hereda San Pablo Burgos (1 a 1, -9).\nEn l’última visita del Lenovo Tenerife, el 30 de gener del 2021, va guanyar l’equip dirigit per Txus Vidorreta per 83 a 89 amb un festival de l’ex-MoraBanc, Giorgi Shermadini, amb 19 punts, 7 rebots i 29 de valoració. En l’anterior visita, el 14 de desembre del 2019, també va vèncer Tenerife per 76 a 86 amb 19 punts de l’actual jugador de Casademont Saragossa, Santi Yusta. E 27 d’octubre del 2018, el Tenerife també va assolir el triomf en guanyar per 81 a 96. El 2017 van tenir lloc les dues úniques victòries del BC MoraBanc sobre el Lenovo Tenerife. El 29 d’octubre d’aquell any, els de Joan Peñarroya van vèncer per 58 a 48 l’equip dirigit per Nenad Markovic i el 8 d’abril també del 2017, per 85 a 82. Aquesta ha estat l’única derrota de Txus Vidorreta dirigit el Tenerife al Poliesportiu. Un equip que té jugadors de gran qualitat, entre els quals Marcelinho, Shermadini, Fitipaldo, Salin i també un altre vell conegut i castigat per les greus lesions, Dejan Todorovic.\nEl Monbus Obradorio, l’únic equip al qual el BC MoraBanc tenia l’‘average’ guanyat, se salva\nLa jornada 33 va continuar ahir i va servir per descartar un altre equip per la lluita per a la permanència. El Monbus Obradoiro, l’únic al qual el BC MoraBanc li tenia guanyat l’average, es va imposar per 78 a 84 al Joventut Badalona, que està lluitant per ser cap de sèrie als play-off pel títol. Els de Moncho Fernández sumaran ja deu temporades consecutives a la màxima competició del bàsquet espanyol i deixa la lluita per la permanència a l’Urbas Fuenlabrada, el BC MoraBanc Andorra, el Casademont Saragossa i l’Hereda San Pablo Burgos. Dues posicions de descens en joc dissabte.\nPer als de Santiago de Compostel·la va destacar el partit del pivot lituà Laurynas Birutis, que va anotar 20 punts (18 en els dos primers quarts) i va capturar 4 rebots.\nMoussa Diagne tanca el curs al quiròfan\nLes lesions continuen perseguint Moussa Diagne. El pivot senegalès es perdrà el partit més decisiu dels últims anys i passarà divendres pel quiròfan després de patir una fractura intraarticular de la base del primer metacarpià del dit polse de la mà dreta. Per tant, el center, que fa últimament més funcions d’aler pivot, no estarà dissabte (20.45 hores) al partit del Poliesportiu contra el Lenovo Tenerife. El jugador tanca una temporada fluixa, amb 31 partits a la Lliga ACB, amb 13’44” de mitjana i anotant 4,8 punts, amb 3,5 rebots i 5 de valoració. A l’EuroCup, el de Guediawaye amb 18 partits, 16’22” de mitjana i 5,2 punts, 4,3 rebots i 6,7 de valoració. La baixa de Moussa Diagne s’uneix a la de Tyson Pérez, que tancarà el curs en blanc. El joc interior, tot i que Diagne aportava més a l’exterior, queda amb Tunde, Nacho Llovet i Víctor Arteaga. L’aler pivot nord-americà TJ Cline també deambula més per l’exterior.


Notícies - L'Encabronada fa tronar la ciutat en un cap de setmana farcit de gresca i foc\nEls Diables de Sant Cugat fan front a la pluja de divendres i celebren la gran afluència de gent a les diferents activitats de la cita\n[Fotogaleria] El correfoc de l'Encabronada fa desfilar les bèsties per Sant Cugat ( 6/mai/19)\nel 5/mai/19 Pau Vázquez Cultura PDF\nL'Encabronada ha fet tronar la ciutat un any més amb la gresca i el foc com a protagonistes en la gran diada dels Diables de Sant Cugat. Tot i que les activitats de divendres es van haver de suspendre per la pluja, la celebració ha pogut desenvolupar-se amb normalitat i ha omplert aquest cap de setmana la ciutat de propostes per a tots els públics. Fum, percussió, gastronomia i cultura han completat un programa d'una cinquena edició multitudinària.\nLa cercavila de les bèsties va donar el tret de sortida a l'Encabronada amb el Boc de Can Vernet liderant la passejada i acompanyat per la resta de colles convidades. La cinquena edició del Percufoc va fer ressonar la plaça de Ramon Barnils, i el punt àlgid de la jornada de dissabte va arribar amb un correfoc i un bany de foc que va il·luminar la ciutat en un esclat de llum i soroll.\nEl concert de Miquel del Roig, amb el seu particular estil i bon rotllo, i el crit final de les bèsties del foc han posat el punt final a les activitats de diumenge i a la festa. El president dels Diables, Roger Ricart, i el cap de colla de l'entitat, Jordi Domènech, han celebrat que s'hagin pogut celebrar la major part de les activitats i la 'gran afluència' de públic.\nRoger Ricart / Jordi\nHem pogut recuperar alguns actes de divendres i ha sortit tot molt rodó. / Hem tingut molta afluència de famílies, molta canalla que volia veuren's.\nEl correfoc dels Diables ha estat una de les activitats més multitudinàries / Foto: Cugat.cat


Monestir de Sant Critófol - Català\nEivissa » Turisme » Ibiza ciudad » Monasterio de Sant Cristófol\nContingut de Monestir de Sant Cristòfol\n1 Monestir de Sant Cristòfol. Al cor de Vila\n2 El convent de les monges\nPujant cap a la plaça de la catedral ens trobem el monestir de Sant Cristòfol, també conegut com el Convent de ses Monges Tancades. És un edifici de valor històric que va ser originàriament un conjunt de cases del segle XVI convertides en convent per a les monges agustines. Tant l'església com el mateix convent fou destruït durant la Guerra Civil, per la qual cosa va haver de ser reconstruïda iposteriorment reformada seguint el traçat de l'edifici original.\nEs tracta d'un edifici senzill sense decoració rellevant i que avui dia manté a una congregació de monges de clausura. Encara que la visita serà curta i visualment només destaca l'altar que podrà veure després de la vidriera, hi ha una segona porta que val la pena visitar, sobretot per reposar forces. Les monges elaboren pastes que posen a la venda per un euro com la Coca de pimentó, empanadas, orelletes, rubiols, coca dolça i per cinc euros ens podrem portar les pastes de Sant Agustí.\nCom arribar a Monestir de Sant Cristòfol\nAllotjaments més propers a Monasterio de Sant Cristófol\nHotel La Torre del Canónigo A 163 metres aprox.\nHostal Parque A 192 metres aprox.\nPlatges més pròximes a Monasterio de Sant Cristófol\nPlatja de Figueretes A 1308 metres aprox.\nPobles més propers a Monasterio de Sant Cristófol\nEivissa A 283 metres aprox.\nDiscoteques més pròximes a Monasterio de Sant Cristófol\nPachá A 1574 metres aprox.\nTurisme més proper a Monasterio de Sant Cristófol\nMuseo Puget A 97 metres aprox.\nMurallas de Vila A 147 metres aprox.\nBaluarte de Sant Pere A 154 metres aprox.\nTornar a Monestir de Sant Cristòfol


CURS Suport Vital Bàsic (SVB) i Desfibril·lador Extern Automàtic (DEA) SVB+DEA - Tarragona - Col·legi Oficial d'Infermeres i Infermers de Tarragona\nDe 9.00 a 13.00 hores\nRealitzar la desobstrucció de la via aèria.\nPresencial (6 hores).\nAquesta formació és aconsellable que estigui actualitzada, per a realitzar posteriorment el curs de SVI. Acreditada pel Consell Català de la Formació Continuada de les Professions Sanitàries (CCFCPS) amb 1,3 crèdits\nL’ import corresponent a col·legiats de CODITA té un 40% de subvenció. Seran acceptades i confirmades per rigorós ordre d’inscripció.\n16 alumnes, 8 per instructor


Microscopi Digital Camsight - Clínica Dental Padrós\nInici/Tecnologia/Microscopi Digital Camsight\nMicroscopi Digital Camsight Clínica Padrós 2015-06-03T17:50:48+00:00\nDins dels sistemes de magnificació òptica de que disposem, un dels més espectaculars és el microscopi digital Camsight Surgical Scope. Es tracta d’una càmera d’alta definició amb gran magnificació òptica. La visió és igual que a través d’un microscopi quirúrgic, però tot l’equip de treball pot veure-ho al mateix temps, perquè es mostra a un monitor. A més, no es cansa la vista de l’operador, com si passa al treballar mirant a través d’un microscopi convencional.\nTambé disposa de llum coaxial, que il·lumina en la mateixa direcció que el visor, de manera que no es generen ombres.\nLa feina diària amb l’ajut del microscopi digital Camsight resulta més ergonòmica, doncs la posició dels professionals és més dreta i recta, carregant molt menys l’esquena, les espatlles i les cervicals.\nPodem a més, enregistrar imatges o vídeos dels procediments per poder comentar-los amb el pacient o amb altres professionals.\nEl microscopi digital Camsight Surgical Scope ens permet dur a terme procediments amb gran precisió i exactitud. Podem realitzar amb ell tractaments mínimament invasius i microcirurgies, amb gran ergonomia pels professionals.\nEl microscopi digital Camsight permet dur a terme tractaments més precisos gràcies a la gran magnificació òptica.


BONES VACANCES ! | Escola Collaso i Gil\nI es que les vacances d’estiu sí que són una aventura, com les aventures d’en Geronimo Stilton! Són una aventura perquè ja no tindrem tants horaris! Però, el que també ens pot passar és que de vegades NUS podem AVORIR si no t enim res a fer! ESTU no ho pot permetre el nostre amic Tintín i ha tingut una idea genial! Ha après dels seu AMICO Geronimo Stilton on als seus contes també apareixen lletres grans amb diferents colors i s’ha dedicat a posar paraules malament escrites expressament en diferents idiomes!!!!! Ui, Ui, Ui… Tintín… Com et vegin els professors de l’escola Collaso Y Gil…\nPerò en Tintín també té el text ben escrit, que el publicarà al setembre. Ara us deixa aquest text “malament escrit” per a que feu de detectius i trobeu on estan els ERORES en les paraules en MAYÚSCULES!!!! Així segur que no us avorriu a l’estiu i apreneu a ser uns grans investigadors i investigadores!!!!!\nA més a més, ara que ja heu acabat el curs on heu après tant, també podeu fer de professors (apart d’investigadors) i un cop trobada la paraula mal escrita la podeu corregir com fan els nostres estimats professors i professores de l’escola Collaso i Gil deixant un comentari al bloc de la biblioteca!\nP.D.: En Tintín us vol dona una pista per a ser uns grans investigadors/es. Les paraules malament escrites estan en majúscules i negreta! Que comenci l’aventura! 😉 😎\nVanessa 3 de juliol de 2018 a les 10:10\nTexto muy interesante que me gustaría relacionar con este artículo: https://m.magnet.xataka.com/preguntas-no-tan-frecuentes/mezclar-idiomas-is-the-best-for-your-cerebro-algunos-hallazgos-imprevistos-educacion-bilingue\nVanessa 28 d'abril de 2019 a les 22:54\nNois i noies! Aquí teniu la solució!! Com us ha anat la investigació?\nJa està aquí el final de curs! Ja arriben les HOLYDAIS!\nI es que les vacances d’estiu sí que són una aventura, com les aventures d’en Geronimo Stilton! Són una aventura perquè ja no tindrem tants horaris! Però, el que també ens pot passar és que de vegades NOS podem ABORRIR si no tenim res a fer! ESTO no ho pot permetre el nostre amic Tintín i ha tingut una idea genial! Ha après dels seu AMIC Geronimo Stilton on als seus contes també apareixen lletres grans amb diferents colors i s’ha dedicat a posar paraules malament escrites expressament en diferents idiomes!!!!! Ui, Ui, Ui… Tintín… Com et vegin els professors de l’escola Collaso Y Gil…\nPerò en Tintín també té el text ben escrit, que el publicarà al setembre. Ara us deixa aquest text “malament escrit” per a que feu de detectius i trobeu on estan els ERRORES en les paraules MAJÚSCULES!!!! Així segur que no us avorriu a l’estiu i apreneu a ser uns grans investigadors i investigadores!!!!!\nA demés, ara que ja heu acabat el curs on haveu après tant, també podeu fer de professors (apart d’investigadors) i un cop trobada la paraula mal escrita la podeu corregir com fan els nostres estimats professors i professores de l’escola Collaso i Gil deixant un comentari al bloc de la biblioteca!\nP.D.: En Tintín us vol dona una pista per a ser uns grans investigadors/es. Les paraules malament escrites estan en majúscules i negreta! Que comenci l’aventura!


L’ajuntament acorda amb els veïns construir el clavegueram del Camí de Paterna — Bétera, diari digital de l'Ajuntament de Bétera\nJueves, 13 de abril de 2017 | Leída 403 veces\nL’ajuntament acorda amb els veïns construir el clavegueram del Camí de Paterna\nEl consistori executarà, per gestió directa, la xarxa de clavegueram de la urbanització del Camí de Paterna. Una obra que dotarà dels serveis bàsics de recollida i conducció de les aigües residuals de les aproximàdament 380 vivendes de la zona. L’acord amb els veïns ha sigut possible després de diferents reunions, tant amb l’Agrupació d’Interés Urbanístic com amb l’Associació de Veïns, i de dues assamblees amb els propietaris de la urbanització del Camí de Paterna.\nEn les gestions i converses han participat diferents membres de l’equip de govern encapçalats per l’alcaldessa, Cristina Alemany (Compromís), la regidora d’Urbanisme, Neus Sánchez (Compromís), el regidor d’Urbanitzacions, Fernando Cantarino (PSPV-PSOE) i el portaveu d'Asamblea Bétera Ciudadana, Augusto Sevilla.\nDesprés de recollir totes les opinions possibles el govern municipal ha decidit impulsar les obres per gestió directa; després de la bona acollida que ha tingut entre els veïns el projecte proposat i perquè la unitat d’execució del programa no té agent urbanitzador, atés que entrà en concurs de creditors.\nSegons la regidora d’Urbanisme, Neus Sánchez, “la decisió d’iniciar estes obres ha sigut molt meditada i ha comptat amb diferents condicionants importants, entre ells que esta unitat d’execució té un major nombre de vivendes consolidades”. També hi ha algunas cases que per la seua antiguitat no poden d’albergar fosses estanques. Estes cases disposen de pous cegos amb el que comporta per al subsol. La preservació mediambiental de l’entorn dels veïns i la qualitat de les aigües subterrànies formen part de les prioritats del consistori.\nPer totes estes raons l’ajuntament ha pres la decisió de començar la tramitació de l’expedient per fer les obres a la urbanització del Camí de Paterna. El clavegueram es pagarà amb contribucions especials que aportaran els veïns beneficiaris de l’obra. El consistori, per la seua part, assumirà el 10% del cost total de la implantació del servei.\nL’alcaldessa de Bétera, Cristina Alemany, ha agraït la bona disposició de les persones que dirigixen l’Agrupació d’Interés Urbanístic i l’Associació de Veïns; que han acudit a les reunions convocades des d’alcaldia i han aportat idees i propostes per trobar la millor solució al problema entre totes i tots.


Ràdio Balaguer - La popular il·lustradora Roser Capdevila serà la padrina de la 4a edició de l'Encontats de Balaguer. El mercat del conte infantil tindrà lloc el diumenge 7 d'abril a Balaguer\nLa quarta edició de l’Encontats, el Mercat del Conte Infantil de Balaguer, està programada per al proper 7 d’abril a partir de 2/4 d’11 a la zona del Viver d’Empreses, plaça del Pou i Casal Lapallavacara. En aquesta ocasió, s'ha triat com a padrina la il•lustradora Roser Capdevila que és a més l’encarregada de fer la imatge del cartell de l’Encontats 2019.\nRoser Capdevila és una il·lustradora catalana, popular arran de la publicació de Les Tres Bessones. Interessada de ben jove pel dibuix va estudiar Belles Arts a l'Escola Massana de Barcelona. Les seves activitats han abraçat els estampats sobre teles, pintures a l’oli i aquarel·les i ha participat en diverses exposicions, individuals o col·lectives, amb gran acceptació.\nL’any 1980 va deixar totes aquestes activitats i va iniciar l’etapa en què es troba actualment: es dedica a escriure i a il·lustrar llibres, preferentment infantils, sense deixar de fer-ho en obres de divulgació o entreteniment dirigides a joves i adults. Paral·lelament, l’any 1990, va començar a col·laborar amb la productora Cromosoma, en la producció de la sèrie de dibuixos animats Les Tres Bessones, personatges que continuen treballant-se també en format llibre a través de diverses col·leccions. Altres personatges seus que estan entrant també en el món de l’animació són en Sans barbe, els personatges de Les Belles Histoires o La Bruixa Avorrida, així com la sèrie de Les Tres Bessones Bebès. Ha obtingut diversos premis, entre els quals destaquen:\n• els anys 1982 i 1983 Premi Serra d’Or\n• 1984 Premi d’Il•lustració de la Generalitat de Catalunya\n• 1999 Premi Nacional de l’Audiovisual que atorga el Departament de Cultura de la Generalitat de Catalunya i molts altres reconeixements fins a la Medalla d’honor del Parlament de Catalunya l’any 2010.\nLa programació de l'Encontats 2019\nPel que fa a la programació d’activitats pròpiament dita, en aquesta quarta edició hem mantingut els canvis que vam introduir l’any passat veient els bons resultats obtinguts:\n- la jornada professional adreçada al col•lectiu de bibliotecaris de la província de Lleida, tindrà lloc el dimecres dia 3 d’abril a partir de les 10 del matí. Entenem que les biblioteques tenen una part molt important en la promoció de la lectura i per tant, cal que també tinguin un paper important en aquest Encontats. Per això, a banda de que puguin venir a comprar les darreres novetats publicades en l’àmbit infantil i juvenil el mateix dia 7, el dimecres organitzem la sessió de formació “Endinsar-se en el bosc.La conversa literària a través dels àlbums. Estratègies per dinamitzar els clubs de lectura” a càrrec d’Anna Juan Cantavella.\n• en segon lloc el dissabte dia 6 serà el dia dels il•lustradors. En els contes, la il•lustració hi té un paper importantíssim i per tant, a l’Encontats això s’havia de veure reflectit d’alguna manera i continuem donant-los protagonisme el dia abans de la celebració de l’Encontats per donar visibilitat a aquest col•lectiu. Enguany els diferents tallers adreçats a públic infantil seran al matí.\n• seguim comptant amb la col•laboració d’altres àrees de l’Ajuntament com són el Casal Lapallavacara, Ràdio Balaguer, La Xemeneia Espai de Dansa Moviment i Creació, i el mateix Viver d’Empreses, a més dels voluntaris dels clubs de lectura de la biblioteca.\n• continuem redistribuïnt els espais per tal de millorar les activitats que proposem. Així doncs, aquest any l’espai de jocs familiars l’hem ubicat al carrer Pintor Borràs per enllaçar-lo amb l’espai de jocs per nadons situat a l’interior de Lapallavacara, així creem espais de circulació més dinàmics i que enllacen els dos espais de jocs.\n• pel que fa als concursos relacionats amb l’Encontats, continuem amb els convocats en anys anteriors:el IV Certamen de narrativa breu adreçat a joves de 12 a 17 anys i el III Concurs de Fotoreclams de contes per als centres educatius del municipi.\n• els artistes que ens explicaran mil i una històries que ens acompanyaran aquest any són la Companyia Sim Salabim amb l’espectacle inaugural, i també comptarem amb la presència de Sandra Rossi, Fes-t’ho com vulguis, Umpalumpa, Patricia McGill i Carles Alcoy en els diferents contacontes per a nadons i per a infants de més de 4 anys. Per començar les activitats de tarda, la Companyia Campi Qui Pugui ens farà el seu espectacle “Rats”. La cloenda d’aquest any tornarà a ser un concert ben animat a càrrec de Xiula amb l’espectacle “Donem-li una volta al cos”.\n• com a principal novetat d’aquest any, a la plaça del Pou tindrem Puck caravana de cinema. Puck és una caravana habilitada com a cinema. El seu ventre és un cinema minúscul, potser el més petit del món. Hi caben set persones. Puck ensenya pel•lícules d’animació d’aquelles que no es solen veure a la tele. Selecciona pel•lícules d’arreu del món buscant entre l’inesgotable fons artístic que ha produït el gènere al llarg del temps. L’objectiu és despertar la passió pel cinema d’animació. O simplement, recuperar l’experiència del cinema d’una forma particular. I disfrutar un instant d’una petita gran obra audiovisual.\nPodeu consultar tota la programació al web www.encontats.balaguer.cat


Aquesta setmana és la de l’educació. Més ben dit, és la setmana de les reivindicacions dels metres i de les promeses i reculades de la conselleria d’Educació. Un pim-pam-pum ensordidor que s’emporta tots els titulars. No obstant, sota la tensió entre governants i funcionaris, creix un preocupant abisme entre escoles. Entre centres públics i privats i també entre barris rics i pobres.\nDimecres vam haver de mirar-nos al mirall incòmode –i distorsionat, al meu entendre– de la llista de les 100 millors escoles que publica la revista Forbes. Al centenar de centres seleccionats per aquesta publicació no hi ha cap escola pública. Ni una a tot l’Estat. Hi ha una desena de concertades, una d’elles al barri del Carmel de Barcelona, però tota la resta són col·legis privats d’elit o internacionals.\nPer molt esbiaixat que sigui el rànquing, és impossible que no resulti decebedora l’absència total del sector públic. Previsible però depriment. La gran majoria dels privats seleccionats tenen instal·lacions i ràtios de personal inassumibles pels pressupostos públics actuals. Centres que ensenyen 7 idiomes, que ofereixen assignatures de nanociència o que garanteixen un dispositiu electrònic personal a cada alumne. A un preu, és clar, que tampoc està a l’abast de la majoria de famílies.\nL’escola pública batalla en un altre tauler de joc. El de plantilles amb interins crònics, mestres cremats i docents hipotecats per un munt de burocràcia. Una renovació del currículum lectiu tan constant com improductiva. Una relació amb les famílies com a mínim difícil. El confinament de 2020 va despullar tot de mancances internes i externes: llars sense hardware ni alfabetització digital per seguir les classes a distància, claustres amb instruccions contradictòries i sense experiència multimèdia, i una conselleria erràtica que encara no ha sabut explicar per què hi ha infants a Catalunya als que s’ha confinat 10 o 12 setmanes aquest curs sense haver donat mai positiu en Covid.\nSóc partidària d’avaluar les decisions pels seus resultats, no per les intencions santes o malvades de qui les pren. I en educació tenim uns resultats pèssims que han de canviar ja. No pot ser que el curs 2019-20 –dades de l’últim informe de l’Estat de la Ciutat– almenys 1 de cada 5 alumnes que va acabar 4t d’ESO a Ciutat Vella no tingués les competències bàsiques de català, ni de castellà, ni de matemàtiques. Més d’un 15% dels de Nou Barris no sabien el mínim exigible d’anglès ni de matemàtiques ni de català.\nLa cantarella fàcil és comparar aquestes escoles amb les de Pedralbes, però és que no cal anar tant a l’extrem del gràfic de rendes familiars. Al districte de Gràcia, l’alumnat que no sap el català i castellà essencials baixa fins al 5% i 8%, un terç! La insuficiència de mates i anglès cau al 12% i al 6%. A més, resulta especialment preocupant que les insuficiències i la diferència entre barris han crescut des de 2018. Segregació per codi postal. Un abisme silenciós crea una generació de guanyadors i perdedors i, en conseqüència, contribueix a un mercat laboral també més polaritzat i desigual.\nEn les proclames d’aquesta setmana de vaga hi ha una confusió permanent entre mitjans i objectius: la inversió pública, les ràtios o el calendari són mitjans per assolir l’objectiu d’uns millors resultats escolars, d’una educació més completa i equitativa. Però no sentim a parlar de l’objectiu, només dels mitjans: recursos, places, vacances, assignatures. La maquinària educativa necessita que s’hi aboquin més diners, és indiscutible, però també cal revisar els engranatges de l’aprenentatge perquè grinyolen fortament. Què cal aprendre, com i per quin ordre, fins i tot. Aprendre no és només qüestió de diners, hi ha molts factors qualitatius com les metodologies o la sincronització escola-comunitat.\nNo se’ns passaria mai pel cap dir que les famílies riques crien millor als fills que les pobres. Aleshores perquè simplifiquem tant la qualitat de l’ensenyament a una mera correlació amb la disponibilitat de recursos? Trobo a faltar terceres veus, experts que posin llum a aquest fals dilema. Molts d’ells aquests dies callen perquè si obren la boca s’emporten pals tant dels mestres com dels polítics. Però hem d’eixamplar la discussió i evitar convertir-la en un simple pols testosterònic entre sindicats i administració. Com diu la dita, els diners no fan la felicitat però hi ajuden. Doncs la inversió pública també ajuda a la qualitat educativa, però no ho és tot.\nJordi (Català i Suís) març 18, 2022 | 20:41\nFinals 70 i anys 80: escoles públiques. 35/40 alumnes per classe llevat de les escoles rurals que malgrat tenir un mestre per diferents nivells funcionaven més bé. Suïssa anys 80. Escoles públiques (Cantons): no més de 20 alumnes per classe. I malgrat tenir a CH una concentració d'escoles internacionals a més de CHF 100'000 d'escolaritat sense comptar les activitats extra i el material, les xarxes cantonals d'escoles públiques (competència exclusiva dels Cantons) són mil voltes millor. A CH només començaren a baixar quan va haver-hi l'arribada massiva de refugiats de la guerra als Balcans: bosnians i kosovars principalment. Aquesta onada va fer baixar la qualitat arreu però amb els anys l'hem recuperada. I hi tenim dues de les universitats més bones del món: l'EPFL i l'EPFZ. I són federals, públiques.\nHumbert març 18, 2022 | 22:20\nDiners, entorn familiar, resistencia a la educació ( quien te has creído que eres), falta de respecte cap al docent, punts de referencia cultural desestructurats( resistencia a l’adaptació perqué no els cal, ells son vencedors o molt solidaris), café para todos del nivell educatiu ( dingú pot ser millor que dingú més) perqué no es “equitatiu”, meritocracia llançada a la basura.\nLlunyDeCAT març 19, 2022 | 01:43\nPrinicipis de la dècada dels 2'000. Amsterdam. Ens trobem dues professores catalanes que ens expliquen el nivell miserable d'anglès a l'escola pública. El comparem amb Amsterdam i la resta de Netherlands. Els escombriaires et parlen en anglès correctíssim. Com em deia un anglès de Londres, els de Netherlands, Dinamarca i Suècia parlen millor anglès que nosaltres. En 20 anys l'ensenyament només ha anat cap avall. Però no cal pas capficar-s'hi: a França no és pas millor.\nEnsenyar NO GRACIES, junquerisme com cal!!! març 19, 2022 | 13:36\nA l'escola s'ensenyava i educaven els pares, avis. Ara l'escola no ensenya res i educa en 8m, reciclar, i sostenibilitat de la burra. I els mestres no cal que preparin les classes per que no ensenyen res. Nens rucs, ercisme junqueril, govern de pocacoses com el fill de ric aragones, una hamburguesa amb 2 potes\nMaría M. Bernal març 19, 2022 | 19:03\nCom a docent amb 40 anys d'experiència, hem de dir que gaudim d'uns resultats educatius força bons si els comparem amb altres països que prenem com a referents en resultats, però amb qui no ens podem comparar en pressupostos, ràtios, ni recursos. Vejam...prendre com a referència Forbes no em sembla precisament el model d'anàlisi a seguir...val més recòrrer als informes PISA, o les anàlisi de l'OCDE...que és l'organisme que fa una comparativa mundial de processos i resultats...i on Finlàndia surt tan bé sempre... I sabeu que ens diferencia, per sobre de tot? Els pressupostos!!! El somiat 6% que la LEC (Llei d'Educació de Catalunya) diu que hem de tenir per garantir la QUALITAT i l'EQUITAT que promou...!!! Siusplau...estem al 3%!!!, i per sota del 4% de la mitjana espanyola... Un Decret d'Inclusió que desmunta les escoles d'Educació Especial amb la immillorable intenció d'atendre'ls als centres ordinaris... però sense recursos!!! Sabeu com es diu això? ESTAFA! A l'alumnat, al professorat i a les families! Quan anys rere any analitzo els resultats publicats de les Proves PISA, de les PAAU, i dels Premis de Batxillerat (mateixes proves per a tothom)...i veig que l'alumnat dels centres públics supera als de la concertada o la privada (que reben, amb diferència, altres recursos) pensó que a la pública ho fem molt bé. No ens ho creiem, però ho fem molt bé. I no hem de deixar d'esforçar-nos per fer-ho bé, però amb condicions. I tenim dret a estar farts d'aquesta administració que ens menysprea i ens posa als peus dels cavalls davant l'opinió pública. Treballem al juliol...i l'ú de setembre comencem a organitzar el curs amb la nova plantilla. Ens calen hores de feina i reunions per fer-ho dignament. L'alumnat ho necessita, i el conseller ho SAP. Que fins i tot els equips directius s'assabentin per la premsa dels possibles canvis, i no consensuats amb el Consell Escolar de Catalunya (com sempre s'ha fet) és una provocació. I ho saben. Com deia l'eslògan d'una pancarta: "No són les vacances, són les mancances". SALUT PÚBLICA!!! EDUCACIÓ PUBLICA!!! Per quan la recuperació de les retallades? Alumnat, professorat i societat ens ho mereixem. Quan recu\nCARMEN març 21, 2022 | 10:26\nMaría M. Bernal març 19, 2022 | 19:05\nCom a docent amb 40 anys d'experiència, hem de dir que gaudim d'uns resultats educatius força bons si els comparem amb altres països que prenem com a referents en resultats, però amb qui no ens podem comparar en pressupostos, ràtios, ni recursos. Vejam...prendre com a referència Forbes no em sembla precisament el model d'anàlisi a seguir...val més recòrrer als informes PISA, o les anàlisi de l'OCDE...que és l'organisme que fa una comparativa mundial de processos i resultats...i on Finlàndia surt tan bé sempre... I sabeu que ens diferencia, per sobre de tot? Els pressupostos!!! El somiat 6% que la LEC (Llei d'Educació de Catalunya) diu que hem de tenir per garantir la QUALITAT i l'EQUITAT que promou...!!! Siusplau...estem al 3%!!!, i per sota del 4% de la mitjana espanyola... Un Decret d'Inclusió que desmunta les escoles d'Educació Especial amb la immillorable intenció d'atendre'ls als centres ordinaris... però sense recursos!!! Sabeu com es diu això? ESTAFA! A l'alumnat, al professorat i a les families! Quan anys rere any analitzo els resultats publicats de les Proves PISA, de les PAAU, i dels Premis de Batxillerat (mateixes proves per a tothom)...i veig que l'alumnat dels centres públics supera als de la concertada o la privada (que reben, amb diferència, altres recursos) pensó que a la pública ho fem molt bé. No ens ho creiem, però ho fem molt bé. I no hem de deixar d'esforçar-nos per fer-ho bé, però amb condicions. I tenim dret a estar farts d'aquesta administració que ens menysprea i ens posa als peus dels cavalls davant l'opinió pública. Treballem al juliol...i l'ú de setembre comencem a organitzar el curs amb la nova plantilla. Ens calen hores de feina i reunions per fer-ho dignament. L'alumnat ho necessita, i el conseller ho SAP. Que fins i tot els equips directius s'assabentin per la premsa dels possibles canvis, i no consensuats amb el Consell Escolar de Catalunya (com sempre s'ha fet) és una provocació. I ho saben. Com deia l'eslògan d'una pancarta: "No són les vacances, són les mancances". SALUT PÚBLICA!!! EDUCACIÓ PUBLICA!!! Per quan la recuperació de les retallades? Alumnat, professorat i societat ens ho mereixem.\nJordi (Català i Suís) març 19, 2022 | 21:58\nEl primer PISA enxampà França amb un resultat catastròfic que provocà l'amenaça del Govern Francès d'eixir-ne'n. França té un nivell molt baix per una raó molt simple: és plena de guettos amb descendents d'estrangers d'Àfrica. Tenen escoles anomenades ZEP (zone éducation prioritaire). És com les escoles al barri de la Mina a Barcelona als 70/80. I en tenen arreu de França. La gent arriba a les Unis sense escriure bé el francès. I han hagut d'abaixar el nivell de la prova del BAC perquè era l'Apocalipsi. Si comparem el nivell francès amb la Romandie a Suïssa hi trobarem un abisme. I com hi tenim molts francesos treballant constatem que molts són interdits d'enviar emails als clients perquè fa mal als ulls veure'ls de tantes faltes d'ortografia. No conec pas CAT però amb tots els Africans que hi viuen puc imaginar-me la situació. A CH vàrem tenir el mateix problema als 80 amb l'arribada massiva de portuguesos i després amb els refugiats Bosnians i Kosovars de les guerres balcàniques. Trigarem anys a recuperar l'estabilitat. I parlo només de les escoles públiques que són gestionades exclusivament pels Cantons. L'examen de la Maturité Fédéral no té res a veure amb el BAC francès. No hi tenim abaixament del nivell o instruccions secretes als correctors per fer passar la prova per "complaisance".\nTemps de ganduls d'esquerra març 20, 2022 | 06:20\nUn nen a la publica, tota la vida subvencionat, els hi ens3nyen poc, aixo si els eduquen a saber parar la ma. Quin desastre d'educació guai, de la nefasta psoecialista marta mata, pobre nena, pobret nen, son tan bonics


“Creem molta informació que permet manipular-nos”\nJordi Aragonés-Vilella és expert en privadesa de les dades\n4 min. Barcelona 02/04/2018 23:11\n651x366 Jordi Aragonés-Vilella : “Creem molta informació que permet manipular-nos” / TJERK VAN DER MEULEN Jordi Aragonés-Vilella : “Creem molta informació que permet manipular-nos” / TJERK VAN DER MEULEN\nL’escàndol de Cambridge Analytica, que va aconseguir il·legalment dades de 50 milions d’usuaris de Facebook per manipular el seu vot, ha revifat el debat sobre la privacitat a internet i el negoci de les dades. L’any 2014 la Comissió de Comerç dels EUA ja cridava a la transparència dels data brokers després d’estudiar les males praxis de nou gegants que comercien amb dades. Només un d’ells afegia més de 3 bilions de dades noves a les seves bases de dades cada mes. Per a Jordi Aragonés-Vilella, expert en privadesa de les dades, tant els usuaris com les xarxes socials i els governs són responsables de la situació. Aragonés-Vilella és màster en seguretat i privadesa de les dades per la URV i ha treballat en l’anonimització de les dades de salut de la Generalitat amb STAITEC i com a director d’experiència d’Ark.com, un cercador de persones creat amb dades de les xarxes.\n¿Hi ha altres empreses recollint les nostres dades amb propòsits polítics?\nCambridge Analytica no és la primera empresa que fa això, és la punta de l’iceberg. És una filial d’una empresa del Regne Unit que es dedica a això. El que pugem a les xarxes socials s’ha fet servir des de l’inici per customitzar els anuncis.\n¿Donem permís perquè les nostres dades de les xarxes es venguin?\nSi he de ser correcte, et diria que això es fa sense l’autorització de l’usuari. Si he de ser sincer, crec que som uns hipòcrites. Estem compartint la vida, les nostres opinions i la nostra xarxa d’amistats. Pensar que tota la informació que posem a les xarxes es mantindrà privada és una hipocresia. Tots estem acostumats a acceptar els termes d’ús i condicions sense llegir-los. No som conscients del que pengem a internet i l’hàbit de compartir les nostres vides a la xarxa hauria de començar a canviar.\nQuin tipus d’informació s’obté de creuar les nostres dades d’internet i les que donem offline?\nMitjançant intel·ligència artificial pots fer un test de personalitat d’un usuari per obtenir-ne un perfil més complet. Si barrejo dades, com ara de Facebook, d’una xarxa esportiva i de Spotify, puc tenir una anàlisi aproximada d’una persona.\nTota aquesta informació la recullen els data brokers . Què en fan?\nEls data brokers són companyies que es dediquen a recopilar la informació a les xarxes i la posen a disposició d’empreses de màrqueting o d’asseguradores; és una manera de monetitzar aquesta informació. Un data broker és un intermediari. En funció de l’ús que hi donem, recollir dades de les xarxes socials que la persona ha posat a voluntat i que siguin públiques no considero que sigui tan dolent. L’usuari penja públicament una informació perquè el món la vegi i, al final, perquè comprengui com i per què pensa d’una manera. Si una empresa aconsegueix que aquest usuari compri el seu producte basant-se en aquesta informació, qui és el culpable?\nQuina és la magnitud d’aquestes empreses avui?\nSón el futur. Abans vivíem en una societat que era fàcilment manipulable, perquè no teníem accés a la informació. Ara hi tenim molt accés, però al mateix temps nosaltres mateixos estem creant molta informació que permet manipular-nos. Abans les grans empreses d’informació podien marcar l’opinió pública, ara ho fan les xarxes socials, que és on la gent passa més hores. ¿Ens sembla bé que algú comparteixi informació d’una empresa privada (per exemple una pel·lícula) per no pagar 10 euros per anar al cinema, i no ens sembla bé que altres empreses agafin la nostra informació per saber què ens interessa? Falta coherència a la societat. Palantir - data broker - té clients com ara la NSA [l’agència de seguretat dels EUA]. I SCL -matriu de Cambridge Analytica- té com a clients polítics que la gent votarà. Per què ara que ha guanyat Trump manipular a través de les xarxes és un problema si SCL ja ho feia abans?\nCom endrecem tot això ara?\nSi la gent pren consciència de què són les xarxes socials, s’anirà endreçant sol. Res és gratis i si tenim un govern que ens deixa accedir a certes coses és perquè li serà beneficiós. No crec que el govern espanyol no tingui monitoritzades les xarxes per veure les tendències. Seria molt inconscient. Estem acostumats que les empreses ens venguin productes mitjançant influencers i anuncis a la xarxa. Els governs han vist que són tècniques efectives i n’apliquen de similars. I, realment, per què no ho haurien de fer?


Els agents immobiliaris viuen en general en un entorn molt estressant, sembla que són els guardians de totes les ofertes de la zona, de fet senten moltes coses sobre el que passa perquè han fet que sigui la seva especialitat.\nAconsegueixen un munt de "enganxi" amb el públic i els distribuïdors perquè són vistos com a molts diners per molt poc treball, és cert quan realitzen una venda. Però la vida quotidiana d’un agent immobiliari és la de decepció, la pressió de totes les parts, la competència de tots els altres agents i la necessitat d’obtenir la seva comissió.\nEstan tractant constantment de persones que les veuen com un mal necessari, com us agradaria treballar en aquesta atmosfera?\nLi agrada tractar amb gent feliç, divertida, que els doni un bon temps, valora el seu judici, treballi per prendre pressions contra ells, siguin decisius, sensibles i directes. En resum, són éssers humans que responen a totes les coses que ens agraden.\nL’altra cosa que no hauríeu de fer és mentir-los o provar d’obtenir algun rendiment per convèncer-los que sou el millor comprador de diners a la zona, una certa honestedat (sense fer-vos semblar incompetent) relacionada amb demanar-los el consell en una situació on voleu comprar alguna cosa que no tingueu diners encara, potser us donarà informació útil i inesperada: recordeu que només volen vendre propietats tan ràpid com puguin. Si esteu fent intents genuïns, us ajudaran a assolir els vostres objectius.\nASSOCIACIÓ NACIONAL DE AGENTS IMMOBILIARIS http://www.naea.co.uk\nPÀGINES GROCES EN LÍNIA http://www.yell.com\nTotes les relacions són un carrer de dues vies, comprenen l’altre punt de vista


Canvi de Cicle a l’Hort d’en Candido | L'HORT D'EN CÀNDIDO\nL'HORT D'EN CÀNDIDO\nEspai agrícola cedit i autogestionat de forma col·lectiva, assemblearia i concient per apendre, cooperar, compartir i construir un altre model de producció i de consùm. Projecte adscrit a la Cooperativa Integral Catalana (CIC) com a PAIC Projecte Autogestionat d'Iniciativa Col·lectivitzada i a la Xarxa d'Horts Ecològics de Terrassa. http://hortsterrassa.wordpress.com\n← Festa de l’oli 2014 a l’Hort d’en Cándido\nCanvi de Cicle a l’Hort d’en Candido\nPosted by lhortdencandido\nBenvolgudes amigues de l’Hort d’en Candido,\nUs escrivim per explicar-vos que aquest projecte fa un canvi de cicle.\nLes persones que assumiem la cessió fins ara hem decidit deixar el compromís de cessió d’ús de les terres d’en Candido, ja que creiem que la nostra trajectòria i els nostre aprenentatge cada cop ens allunya més de la voluntat del propietari de prioritzar més el rendiment de les oliveres.\nL’hort d’en Candido però, continua. Un company nostre, que ja fa uns mesos que està participant al projecte, assumeix el compromís de cessió i aquest, segueix obert a la participació de totes.\nDegut a aquest procés i a la collita de la oliva que acabem de finalitzar, hem fet una pausa en l’entrega de cistelles mensuals de l’hort. Un cop la producció de l’hort i la logística d’entregues torni a arrencar ens posarem en contacte amb els cistellaires actuals i futurs per a continuar.\nTambé desitgem comunicar-vos que les persones que hem decidit deixar la cessió estem buscant on traslladar la nostra activitat d’aprenentatge en autosuficiència i gestió comunitària. Busquem una cessió d’us o masoveria sense condicions en la productivitat prop de Terrassa i us avisarem quan estiguem reubicats.\nSi voleu contactar amb el projecte ho podeu seguir fent a traves del mail:\nUna abraçada lliure i autogestionada a totes!!\nAssemblea l’Hort d’en Cándido\nmemories i actes\nmemòria collita de la oliva 2013\nWeb de l'Hort d'en Candido a la ecoxarxa\nXarxa d'Hort Ecologics de Terrassa\nQuè és l’Hort d’en Cándido?\nÉs un terreny agrícola d’ús col·lectivitzat i autogestionat de forma agroecològica, assembleària i conscient.\nCooperem amb 8 hectàrees d’oliveres, fruiters i horta. El fruit del nostre esforç són els aliments i la formació personal i col·lectiva en L’autosuficiència.\nSom un col·lectiu viu, que practica la transformació social i un altre model de producció i de consum.\nFormem part de la Xarxa d’Horts Ecològics de Terrassa, tot i estar situats a l’entorn de Castellbisbal.\nParticipem en el marc de la Cooperativa Integral Catalana (CIC) com a Projecte Autogestionat d’Iniciativa Col·lectivitzada (PAIC).\nTreballant directament amb nosaltres; cada dia, de forma puntual o per les jornades de feina i collites.\nParticipant com a cistellaire, amb una cistella al mes amb productes de l’hort.\nTambé adquirint collites i conserves de temporada.\nCalendari de collites\nGENER - MARÇ : CALÇOTS\nMAIG I JUNY: CIRERES\nJULIOL I AGOST: PRÈSSECS I NECTARINES\nJULIOL I AGOST: AMETLLES\nAGOST I SETEMBRE: VERDURA D’ESTIU\nAGOST I SETEMBRE: FIGUES\nNOVEMBRE I DESEMBRE: OLIVES I OLI


L’açaí, el 'brunch' més de moda, per AMIC - 7accents\nL’açaí, el 'brunch' més de moda, per AMIC\n10.06.2019 06.45 h\nSi aneu a fer un brunch, veureu que s’ha posat molt de moda anar a prendre un bowl d’açaí. Potser ja l’has vist a Instagram, a pàgines de salut o restaurants orgànics. Però no és únicament un plat visualment desitjable, sinó que és extremadament sa.\nL’açaí és un fruit provinent de la selva amazònica de Brasil. Semblant a un nabiu, però més gran i amb moltes més propietats. És rica en vitamina A, B, C i E, àcids grassos omega-3, 6 i 9, aminoàcids, calci i fòsfor, conté una bona quantitat de fibra i és pobre en sucres. També conté molts antioxidants, aportant proteïnes, vitamines i molts minerals com ferro, zinc, magnesi i potassi. Per tant, és el que s’anomena una superfood.\nI amb totes aquestes propietats, quins beneficis ens aporta aquesta fruita? Per començar, ajuda que el nostre cos estigui actiu i ple d’energia. A més, és una fruita que ajuda a disminuir la gana. Els antioxidants que conté ajuden a rejovenir la nostra pell, desintoxicar el cos i reforçar el sistema immunològic. També ajuda a mantenir el nostre cos saludable, millorar la funció digestiva i normalitzar els nivells de colesterols. El simple fet d'eliminar les toxines del nostre cos ajuda a eliminar grassa, cremar els greixos saturats i accelerar el metabolisme cremant calories.\nEn els últims temps, aquests bowls s’han fet especialment famosos. Podem dir que és un dels esmorzars més saludables per començar el dia.\nL’açaí bowl consisteix en pols o suc d’açaí (pots trobar-ho a tendes orgàniques o on line), barrejat amb llet, granola o avena i fruita congelada. El més important és la consistència. Quan ho tinguis tot barrejat, a sobre hi pots posar la fruita que més t’agradi sense congelar; la més habitual és el plàtan.


Els Estudis d’Economia i Empresa de la UOC van organitzar el passat mes de febrer un seminari web sobre la Gestió de la Diversitat i la Inclusió a les organitzacions, moderat per Mónica Cerdán, professora de la UOC i membre del grup d’investigació I2TIC. El seminari va comptar amb la participació de Tomàs Franquet, director de sostenibilitat de Meliá Hotels International; Francesc Ventura, responsable d’aliances del programa Incorpora de la Fundació la Caixa, i Doriana Bagnoli, directora d’inclusió laboral de persones amb discapacitat de la Fundación Prevent.\n“Des dels Estudis estem molt implicats en la gestió de la diversitat i la inclusió” va afirmar Mònica Cerdán, afegint que “preparem noves assignatures perquè els nostres estudiants aprenguin com dissenyar estratègies de diversitat i inclusió, donar-los eines de gestió per desenvolupar aquest treball i com implementar les unes i les altres amb èxit” tant pel Màster de Responsabilitat Social Corporativa com pel Grau d’Administració i Direcció d’Empreses (ADE) de la UOC.\nA la sessió, Cerdán va explicar la diferència entre diversitat corporativa i inclusió: “És un error confondre-les. La inclusió va més enllà dels grups de discriminació laboral reconeguts –diversitat de gènere, diversitat funcional, diversitat generacional i diversitat LGBT, diversitat subjacent. L’empresa, per gestionar bé la diversitat i la inclusió (D+I), passa per diferents etapes: des del desconeixement a una iniciació i a un canvi cultural, sempre treballant amb els seus grups d’interès per arribar a una gestió amb els equips de treball, una integració i optimització de les mateixes”.\nAquesta experta en l’àmbit acadèmic de la inserció social, va citar Mckinsey per explicar per què actualment es dona aquest canvi al món empresarial a favor de la diversitat i la inclusió: “els canvis sociodemogràfics dels darrers vint-i-cinc anys: incorporació de la dona al mercat laboral, creixement de la immigració, envelliment de la piràmide poblacional, el canvi de la discapacitat del model mèdic al model social, la consolidació dels drets de les persones més vulnerables, noves normatives i els ODS hi contribueixen.”\nEntre els principals beneficis de gestionar la diversitat i fomentar la inclusió, Mckinsey reconeix “la millora de la imatge de la marca, innovació, talent competitiu –millors equips amb diferents capacitats i competències que es complementen–, millora en presa de decisions, fidelització i atracció de talent, accés a nous mercats, millora del clima laboral…”\nSegons un estudi realitzat per Adecco (2019), hi ha quatre aspectes fonamentals per gestionar la diversitat corporativa de manera estratègica, destacats per Cerdán:\nLa relació de l’empresa amb les persones\nLa diversitat de talent\nLa identificació i eliminació dels prejudicis.\nLa inclusió sociolaboral de col·lectius vulnerables i donar-los una oportunitat\nPer aconseguir-ho, cal fer un autodiagnòstic previ amb els stakeholders, va explicar Cerdán, i a partir d’aquí, “implementar eines d’identificació, mesures i monitorització de la diversitat. Si cal, aplicar mètodes d’ajustament del sistema de gestió de la D+I i establir un quadre de comandaments per a la gestió de la seva estratègia, eines per a la millora de la comunicació i dels processos de preses de decisió en grups diversos i marcar un pla estratègic de diversitat i inclusió.”\nVa compartir algunes de les bones pràctiques identificades des dels estudis: “Naturgy -que destaca pels seus programes de desenvolupament de lideratge femení-, TMB -premiada per impulsar accions per la inclusió i no discriminació així com mesures contra l’assetjament-, Ilunion hoteles -que aposta per la contractació de persones amb discapacitat-, Vodafone, Generaly, Specialisterne -pel seu model de negoci basat en les competències i habilitats de persones com el trastorn autista- o Ikea -per la composició equilibrada del seu equip directiu-”. També va citar a Meliá -companyia amb més de 400 hotels per tot el món- per la seva estratègia de selecció i gestió de recursos humans.\nGestió de la diversitat a Meliá Hotels\nFranquet, director de sostenibilitat de Meliá Hotels International, va afirmar que a la seva companyia “hi ha la voluntat de gestionar la diversitat per aconseguir ser un reflex de la societat en què estem treballant”. En la seva ponència va destacar que, en una empresa, “passen les persones i els projectes però no els sistemes de gestió” i, per això, si les empreses tenen el convenciment i el compromís d’avançar en aquest àmbit, la millor eina és “establir-ne un ordenat, estructurat i amb visió a llarg termini. La nostra companyia ha viscut una evolució brutal en vint anys, però el 2012 hi va haver un punt clau: vam elaborar i publicar el nostre primer codi ètic, on aboquem els nostres compromisos amb els grups d’interès -expressos, explícits i propis amb cadascun d’ells- i parlem d’igualtat, no de discriminació, de canals de denúncia…”. Aquest professional destaca dos elements essencials més: “la política de recursos humans -s’estableixen amb detall tots aquests compromisos- i la política de drets humans.”\nPer què Melià aposta per la D+I? “El model tradicional on tothom que treballava en una companyia hotelera havia estudiat turisme i hostaleria ja no existeix. La necessitat d‟una empresa global amb reptes globals que genera negoci en entorns tan diferents exigeix una diversitat de cultura, coneixement i experiència que conviu amb els conceptes tradicionals d’igualtat, de diversitat i de les característiques pròpies. Així que ho hem fet per sentit comú: si volem desenvolupar el talent ens hem d’oblidar d’on és. Explorem i busquem nous nínxols: eliminem etiquetes, ens centrem en la persona i en aconseguir una diversitat que enriqueixi la companyia. També cal pensar en allò que tu pots fer per desenvolupar-ho” explica Franquet, que té molt clar que, per aconseguir-ho, entre altres coses, les empreses han de “buscar aliats perquè no som experts en tot. Cal tenir valor per assolir els teus compromisos i humilitat per saber que no ho pots fer sol”. El directiu de Meliá va assegurar que “a la companyia tenim vocació i compromís d’avançar, uns equips fantàstics i sistema de gestió per poder-ho fer… però necessitàvem un aliat. Des del 2018 treballem amb el programa Incorpora: hi han participat gairebé 50 hotels, hem ofert 336 oportunitats laborals (amb un èxit d’incorporació gairebé del 90%)… I també és important intentar aportar nosaltres alguna cosa a l’aliat.”\nLa inclusió a la Caixa\nFrancesc Ventura, responsable d’aliances del programa Incorpora de la Fundació la Caixa,, comparteix amb ell “la necessitat de trobar aliats experts: en la mesura que cada cop els problemes són més complexos o treballem amb aliances o si no és difícil que cada agent sigui capaç de resoldre qualsevol problema social pel seu compte”. Va destacar que “Incorpora busca la inserció sociolaboral a l’empresa. Els tres grans agents que hi intervenen són les persones vulnerables, entitats socials i les empreses”. Incorpora, aquests darrers, els aporta “l’oportunitat d’integrar en la gestió i en les seves activitats valors de millora social i econòmica. Oferir llocs de treball a persones de col·lectius en situació de vulnerabilitat contribueix positivament a la seva imatge davant d’accionistes, treballadors i clients. A les entitats, els ofereix la possibilitat de treball en xarxa, més visió empresarial i parlar el llenguatge de l’empresa”.\nA Espanya, hi participen 411 entitats socials i a tot el món 492 (també a Polònia, el Marroc, Hongria i Portugal). Té diverses línies: Incorpora Salut Mental; Reincorpora (àmbit de presons); Incorpora Jove (joves extutelats) i dos transversals, Incorpora Formació i Incorpora Autoocupació. Ventura va destacar alguns resultats del passat any com les 41.482 insercions laborals aconseguides: el 25% eren persones amb discapacitat i el 75%, en exclusió social. El mateix 2021, han estat 14.532 empreses les que han confiat en el programa -en tots els anys, 74.228-. S’han facilitat 487 cursos de formació a 6.220 persones i un 70% es van inserir i es van atendre 3.519 persones a la línia d’autoocupació. A Reincorpora van participar 3.560 persones -de les quals 1558 buscaven feina i ho van aconseguir el 93%-; a la línia de salut mental van ser 6.498 persones -amb un 42% d’inserció- i a Incorpora Joves es van atendre 5.500 joves -un 41% van aconseguir inserir-se-.\nCom ser una organització inclusiva\nDoriana Bagnoli, amb més de vint anys d’experiència en l’àmbit de la inclusió laboral de persones amb diversitat funcional i exclusió social, va explicar que “quan una empresa s’acosta a la Fundació Prevent ens plantegem preguntes com sap quin és el seu punt de partida?, sap si té barreres i quines són? Els equips que gestionen la diversitat en són conscients? I si ho són, ¿s’han plantejat com superar-les i si ho han fet han mesurat el resultat?… La primera oportunitat per a les empreses és analitzar honesta, transparentment i profundament el seu punt de partida si no serà complicat actuar i tenir un sistema de gestió”. Bagnoli va compartir el vídeo Un dia normal de la seva fundació i va afirmar que “cada empresa és un món i no tindrà tots els tòpics o pors ni el mateix grau de preocupació, però sí que hi ha una sèrie de barreres comunes”. Va destacar entre d’altres, “el tòpic del valor de la persona diversa en una organització: passem d’edulcorar la diversitat –serem millors persones, més creatius i cohesionats…– al contrari –són persones amb menys productivitat, ens generarà feina…”\nSegons Bagnoli, quan una empresa s’enfronta a aquesta situació, ens trobem amb tres pors principals:\nel tracte -hi ha una por terrible de no saber com tractar la diversitat ni les persones que l’encarnen- La igualtat és discriminatòria i cal cercar l’equitat.\nel desconeixement de la discapacitat -necessito saber què li passa…- Intentem encaixar una persona diversa a l’organització i per això hem de valorar-la. No: el que hem de saber és la combinació del factor salut, els recursos personals i l’entorn, valorar la unicitat d’aquesta persona, a partir d’aquí com l’organització s’adapta a la persona i això és inclusiu.\nAquesta experta va voler explicar les oportunitats que ofereix a les empreses a partir de dos exemples. El primer, el d’una companyia energètica que el 2022 s’ha proposat incloure 10 persones amb discapacitat a les seves plantilles: “quines barreres ha convertit en oportunitats? la direcció general s’ha implicat en aquest objectiu i l’ha impulsat com a part fonamental de l’organització, la companyia ha acudit a diferents ong i s’ha plantejat la selecció d’aquestes persones amb un canal lleugerament diferent -temps de reclutament més llarg o persona al procés de selecció formada expressament en temes de diversitat- l’empresa acompanya això amb un pla d’informació, formació i sensibilització adreçat a tots els components de la companyia i liderat per la direcció general”. L’altre exemple és el d’una empresa al món de la confiteria: “l’organització tanca un compromís intern amb tres departaments que tindran l’obligació de tenir en plantilla becaris joves amb una discapacitat, l’empresa selecciona proveïdors diferents entre ong especialitzades: a cadascuna ens encarrega una part i aportem el nostre valor diferencial i és una oportunitat per a nosaltres i per a elles!”.\nBagnoli ho té clar: “una organització que vulgui ser inclusiva i diversa ha d’apostar per dos factors: esforç i valentia”.


La targeta Bonpreu i Esclat, la targeta més solidària - Bonpreu\nUn dels avantatges de la targeta client de Bonpreu i Esclat és el fet que et permet acumular l’1% de totes les teves compres. Sabies que pots destinar aquests diners a projectes solidaris? Fer-ho és molt senzill i es converteix en un petit gran gest que ajuda aquells que més ho necessiten.\nNomés cal accedir a l’Espai Privat del web de Bonpreu i Esclat o bé per mitjà de l’app BonpreuEsclat (disponible per a iOS i Android), a l’apartat ‘Donatius’ podràs veure totes les campanyes socials en què pots contribuir econòmicament i escollir a quina vols fer la teva aportació solidària. Seguidament, podràs triar l’import del donatiu que vols fer: 1€, 2€, 3€, 4€ o bé tot l’import acumulat a la teva targeta client.\nEls projectes solidaris impliquen diferents àmbits i són gestionats per diferents entitats benèfiques. Actualment, pots col·laborar amb:\nLa crisi al llac Txad: Oxfam Intermón treballa per fer arribar ajuda a la població dels territoris de la conca del llac Txad per fer front al conflicte humanitari que fa anys que hi perdura.\nBcn Comparteix el Menjar: un projecte de l’ONGD Nutrició Sense Fronteres amb què es treballa per aprofitar menjar cuinat dels hotels de la ciutat per proveir d’aliments els menjadors socials.\nSomriures a les sales de quiròfan: amb aquesta campanya el col·lectiu Pallapupas –pallassos d'hospital i teatre social– dedica tots els seus esforços perquè els nens/es malalts puguin riure mentre estan hospitalitzats.\nTots els projectes tenen establert un objectiu econòmic i, un cop assolit, es van actualitzant. D’aquesta manera, a través dels donatius de la targeta client de Bonpreu i Esclat, entre tots col·laborem amb diferents col·lectius que ho necessiten.


Fabricant de somiers tempurpèdics personalitzats | Rayson\nVenda a l'engròs de matalàs de moll Bonnell més baratestà fet de molla de butxaca, amb escuma de 3 zones de 5 cm, que força uniforme en diferents parts del cos. Disseny de luxe, elegant i modern. Aquest matalàs de molles d'hotel dissenyat només per a l'ús d'hotels de cinc estrelles. És molt adequat per a hotel d'estrelles de gamma alta. Qualsevol mida i patró es pot personalitzar.\nL'ús d'acer d'alt carboni, el doble de calor de foc, el fa més durador que la primavera normal.\nLa unitat de molla Bonell d'alta qualitat sense marc es pot comprimir al buit i enrotllar-se en una bossa de plàstic de PVC\nel preu promocional també és la millor manera de conèixer l'avantatge del matalàs de molles bonnell.\nGuiat per la innovació científica i tecnològica, Rayson sempre es manté orientat cap a l'exterior i s'adhereix al desenvolupament positiu sobre la base de la innovació tecnològica. Tempurpedic Box Spring Rayson compta amb un grup de professionals del servei que s'encarrega de respondre les preguntes plantejades pels clients a través d'Internet o per telèfon, fer un seguiment de l'estat de la logística i ajudar els clients a resoldre qualsevol problema. Tant si voleu obtenir més informació sobre què, per què i com ho fem, provar el nostre nou producte: el somier tempurpèdic o si voleu col·laborar, ens agradaria saber de vosaltres. Aquest producte té la transpirabilitat desitjada. El seu teixit utilitzat mostra habilitats destacades pel que fa a la permeabilitat a l'aire, la permeabilitat al vapor d'aigua i la resistència al vapor d'aigua.


Publiquem dos estudis científics sobre ciberseguretat i privacitat de la informació digital en entorns hospitalaris - Blog Institucional Hospital de Granollers\nL’Hospital General de Granollers ha liderat i contribuït, respectivament, en dos articles científics en col·laboracions a nivell europeu, on es presenten resultats sobre aspectes de ciberseguretat i privacitat de la informació digital en entorns hospitalaris. Aquests treballs han estat promoguts dins el marc del projecte Europeu CUREX, on hi participem. El projecte CUREX està enfocat en facilitar noves solucions digitals que permetin protegir millor les institucions sanitàries enfront als riscs de ciberseguretat i privacitat, cada vegades més freqüents i de conseqüències cada cop més severes.\nEls resultats publicats mostren la potencial efectivitat de noves solucions tecnològiques, basades en Intel·ligència Artificial, Bigdata i Blockchain, en la identificació de riscs de ciberseguretat en els entorns informàtics desenvolupats per al projecte. Aquests entorns informàtics simulen (sempre utilitzant dades simulades – dades no reals) l’estructura de les infraestructures informàtiques en els hospitals, i com exemple a l’Hospital General de Granollers. Els resultats d’aquests estudis obren el camí a les institucions sanitàries per disposar de solucions tecnològiques demostrades per monitoritzar i prevenir els riscs de ciberseguretat, i aconseguir un gran impacte tant sanitari-econòmic, com per als professionals de la salut i els usuaris.


L'equip 'Vall Fosca' guanya la segona edició del Raidaran, marcada per la forta calor - FEEC - Federació d'Entitats Excursionistes de Catalunya\nL’equip ‘Vall Fosca’ guanya la segona edició del Raidaran, marcada per la forta calor\nEl Club Excursionsita Sant Quirze del Vallès ha consolidat aquest any la celebració del Raidaran celebrant-ne la segona edició i acollint el Campionat d’Europa, durant els dies 2, 3, 4 i 5 de juliol, i rebent 15 equips internacionals. La forta calor ha marcat l’edició d’enguany, amb temperatures molt altes en comparació a la primera celebració de la prova.\nDesprés de 4 dies de competició, l’equip “Vall Fosca” s’ha endut la victòria del Raidaran, del calendari de Raids d’Esports de Muntanya de la Federació d’Entitats Excursionistes de Catalunya (FEEC), batallant amb el “Team FMR” francès fins al final. El “Vall Fosca” ha estat capaç de resistir en el lideratge de la categoria d’Elit en l’última jornada, amb final a Les i l’èxit del conjunt local ha estat possible, per davant de l’equip francès. Tots dos equips han marcat totes les fites obligatòries, però els catalans se n’han endut més d’optatives en el còmput global. En l’última jornada, tots dos equips han mantingut l’excel·lent nivell demostrat des de la sortida a Salardú del dijous al matí. D’aquesta manera, Albert Vilana es converteix en bicampió de la prova, ja que, després del seu títol del 2014 amb el Diedre, aquesta vegada ha triomfat fent equip amb Aitor Otamendi, David Tarrés i Marta Riba.\nEl tercer lloc en la classificació ha estat per a l’”Euskal Abentura” basc que, tot i haver sumat menys punts que l’”Issy Absolu 1″ francès, ha tret profit del fet d’haver completat el sector de barranc de Torre de Cabdella, al contrari que el seu gran rival pel podi, que va arribar tres minuts tard al control de límit horari.\nL’equip ‘Haut Languedoc’ guanya en categoria d’Aventura\nPel que fa a la categoria d’Aventura, la victòria sí que ha estat per a un equip francès, l’”Haut Languedoc”, que ha sabut resistir l’escomesa final de l’”Illa de Rodes”. L’equip de Mazamet, que inicialment havia de competir en elit però no ho va fer per la lesió a última hora de la seva component femenina, està convençut que la clau del seu èxit està a haver pres bones decisions, sobretot, en els trams de BTT. L’Illa de Rodes havia estat líder durant part de la competició. El tercer lloc en el podi ha estat per a un altre conjunt català, l’”Emergency Adventure”.\nL’equip ‘Cirera Xtrem’ guanya en categoria d’Open\nFinalment, també s’ha resolt el destí de la categoria Open, que s’estrenava en aquesta edició. El “Cirera Xtrem” ha guanyat per davant del “Raidaventura For Free” i “Las 3 Jotas”. Aquesta competició Open s’ha portat a terme en poc més de 24 hores però ha inclòs disciplines tan diferents com el BTT, el trekking, la via ferrada, el ràfting, el paddle-surf o el barranc.\nFotografies: Raúl Comino i Núria Liras